Kvam herad

Kvam herad er ein kommune i Hardanger i Vestland fylke. Kommunen grensar i nord mot Vaksdal, i nord og aust mot Voss i sør mot Kvinnherad, og i vest mot Bjørnafjorden og Samnanger. I aust ligg Hardangerfjorden og på austsida av fjorden ligg Ullensvang. 

Kvam ligg om lag ein times køyring frå Bergen. Kommunen har tre tettstadar: Norheimsund, Øystese og Ålvik og mange mindre bygder, mellom anna Strandebarm, Fykse, Innstranda, Mundheim, Omastrand, Steinsdalen, Tørvikbygd og Vikøy.  Fjellplatået mot Bergen vert kalla Kvamskogen og er ein populær utfartsstad for bergensarar og andre hordalendingar. På Kvamskogen er det kring 1500 hytter, 16 skitrekk og 50 km langrennsløyper.

Kvam er ein av dei få kommunane i landet som nyttar nemninga «herad» i staden for «kommune».
Ein person som kjem frå Kvam herad vert gjerne kalla ein kvemming. 

mini|Norheimsund
mini|Ingebrigt Vik-museet i Øystese
mini|Tørvikbygd

 Historie 
Namnet «Kvam» kjem av gamalnorsk Hvammr, som tyder '(liten) dal'. Truleg gjeld dette Steinsdalen som strekkjer seg vestover frå Norheimsund.
Vikøy kyrkjesogn vart til Vigør herred 1. januar 1838, omdøypt til Kvam Herad i 1912. 1. januar 1882 vart garden Kjepso flytt til Kvam frå Ullensvang, og delar av Strandebarm vart lagt til 1. januar 1965.

 Historisk innbyggjartal 
 År 1769  1801  1815  1825  1835  1845  1855  1865  1875  1890  1900 Innbyggjartal 2.507  2.929  3.049  3.437  3.912  4.246  4.558  5.002  5.360  5.642  5.977 År 1910  1920  1930  1946  1950  1960  1970  1980  1990  2001  2006 innbyggjartal 5.961  6.434  6.628  7.699  7.952  8.939  8.839  8.752  8.700  8.511  8.306

Tusenårsstad
Tusenårsstaden i Hordaland, kunsthuset Kabuso, ligg i Øystese

Politikk
Kommunestyret har 27 representantar. I perioden 2019-2023 er åtte parti representerte:Valgresultat for Kvam – Valg 2019 – NRK

Senterpartiet 8 mandat
Høgre 2 mandat
Arbeidarpartiet 6 mandat
Kristeleg Folkeparti 3 mandat
Miljøpartiet De grønne 2 mandat
Framstegspartiet 4 mandat
Raudt 1 mandat
Sosialistisk Venstreparti 1 mandat

Torgeir Næss (Ap) er ordførar i perioden.

Næringslivet i Kvam
Dei største arbeidsplassane i Kvam er smelteverket Elkem Bjølvefossen og skipsverftet Fjellstrand.  Dernest fins ei lang rekkje av mekaniske verkstadar, transport- anlegg- og bygningsverksemder, møbelindustri og reiseliv.  Jordbruk, skogbruk og fruktdyrking, fiske og fiskeoppdrett er og framleis viktige næringsvegar i Kvam.

 Elver, fjorder, fjell og vatn i Kvam 
Bjølsegrøvvatnet, som la grunnlaget for kraftutbygginga i Ålvik tidlig på 1900 talet.
Fuglafjell 1336 moh, det høgste fjellet i Kvam.
Steinsdalsfossen, fossen du kan gå bak.  Den mest kjende turistattraksjonen i Kvam.
Krokavatn
Hamlagrøvatnet ligg og delvis i Kvam.

Kjende personar med tilknyting til Kvam
Sjå Kategori:Folk frå Kvam

Frode Aga, kokk
Gunnar Aksnes, professor i organisk kjemi
Kaare Aksnes, professor i teoretisk astrofysikk  
Isak Nilsson Botnen, felebyggar
Mons Breidvik, målar
Geir Botnen, pianist
Torgeir Børven, fotballspiller
Jon Fosse, forfattar
Per Øyvind Heradstveit, journalist
Valgerd Svarstad Haugland, politikar og tidlegare statsråd
Arne Johannessen, tidlegare forbundsleiar i Politiets Fellesforbund
 Jørgen Kildahl, konserndirektør i tyske E.On, eit av verdas største energiselskap
Hans E. Kinck, forfattar
Frank Kjosås, skodespelar
Nils Gunnar Lie, journalist og programleiar
Torkel Lillefosse, botanikar
Svanhild Mundheim, hallodame i NRK
Peter Munheim, lyrikar
Hildegun Riise, skodespelar
Svein Rosseland, astrofysikar
Johannes Nilssøn Skaar, biskop
Pål Sundvor, forfattar
Yngve Sundvor, regissør
Geirr Tveitt, komponist
Eirik Ulltang, syklist
Heidi Marie Vestrheim, musikar og programleiar i NRK
Sigmund Vestrheim, trommeslager i Boy Pablo
Ingebrigt Vik, bilethoggar

 Referansar 

 Bakgrunnsstoff 
 Kvam herad
 Lokalhistoriske historier og artiklar frå Kvam herad


Kategori:Hardanger
Kategori:Tidlegare kommunar i Hordaland
Kategori:Kommunar i Vestland